**Bestyrelsesmøde den 12. maj 2016**

*Referat*

*Til stede var*: *Lars Christoffersen, Egon Agerlin, Ib Sørensen, Vibeke Willumsen, Andreas Bruun, Michael Mørch Laursen, Anni Bækmark, Mads Jonassen, Vibeke Tellefsen, Claus Madsen og Henrik Madsen.*

1. **Godkendelse af referater**. Referatet fra sidste og forrige møde blev godkendt.
2. **Meddelelser**. Henrik Madsen informerede om
* Klassetal: 10 stx og to hf klasser. Det ser ud til, at vi ved tælledagen vil have 12 pænt fyldte klasser.Meget positivt.
* Ansættelser: Vi er næsten færdige med ansættelse af en lang række vikariater
* Personalepolitik: Skolen tager i vores personalepolitik op til revision. Bestyrelsen vil naturligvis blive inddraget.
* Dimission den 24/6-16 Bestyrelsen vil modtage invitation i den kommende tid.
* Sidste skoledag: Den er på plads efter de retningslinjer og overvejelser, vi informerede om ved sidste bestyrelsesmøde
* Bestyrelsesformanden fortalte om ”*Bestyrelserne i front for kvaliteten*”; en konference som han og rektor havde deltaget i. Den tværsektorielle konference handlede om bestyrelsens opgaver og muligheder i forhold til at udvikle skolernes kvalitet – under de rammer som staten tilbyder. Bag konferencen ligger et styringsønske fra ministeriets side.
1. **Budgetopfølgning**. Vibeke Tellefsen gennemgik det fremsendte bilag. Bestyrelsen udtrykte tilfredshed med gennemgangen og budgetopfølgningen og de forbundne budgetjusteringer blev vedtaget. To ting kan nævnes. At vi ikke kunne oprette den 11. stx klasse har ikke haft nævneværdig, negativ økonomisk betydning. Årsagen ligger primært i at vores fastholdelse og tilgangen af elever i fortsætterklasserne har været bedre end forventet. Der er afsat 500.000 kr. til renovation af taget. Renovationen *kunne* udskydes et år, men det er nu vi har midlerne.
2. **Den samlede plan for prioriteringer og effektiviseringer**. Henrik Madsen gennemgik historikken og rationalet bag planen. Desuden indtryk og holdninger fra Dialogmødet for alle ansatte der var afholdt to dage tidligere. Bestyrelsen udtrykte, helt i forlængelse af tidligere debatter, tilslutning til planen og bad ledelsen om at implementere den – med den tilføjelse, at ledelsen kunne justere de steder, hvor den vurderede at det var fornuftigt.
3. **Tilføjelse til vores ordensregler**. Henrik Madsen gennemgik kort baggrunden for den lille indføjelse. Indføjelsen om elevbetaling af lægeerklæringerne blev vedtaget.
4. **Strategi.**  Henrik Madsen orienterede om at skolen ikke har været i stand til at evaluere indsatserne på den ønskede og foreskrevne måde. Grundet besparelser, personalereduktioner m.v. har vi ganske enkelt ikke har mulighed for at samlet at tage strategiindsatsen op. Derfor bliver opsamlingen foretaget i et mindre regi og bestyrelsen vil efterfølgende høre nærmere.
5. **Ligestilling i bestyrelsesarbejdet.** Bestyrelsesformanden gjorde kort rede for den formelle baggrund og Henrik Madsen omdelte et forslag til rapport, som skulle indsendes til ministeriet. Bestyrelsen nikkede til rapporten.
6. **Evt.**
* Mødedatoer for det næste år:
1. Møde: Tirsdag den 20. september 2016
2. Seminiar: 9. – 10. november 2016
3. Møde: Torsdag den 15. december 2016
4. Møde: Tirsdag den 7. marts 2017
5. Møde: Torsdag den 18. maj 2017
* Lectio som studieadministrativt system. Bestyrelsesformanden spurgte ind til Lectios manglende godkendelse som studieadministrativt system. CM informerede om status og de forventninger ledelsen har til Lectio på kort og længere sigt.

Ledelsen har øje for udviklingen og vil reagere rettidigt, så skolens administrative grundlag også fremadrettet er solidt og sikkert.

* Kommende tema – evt. på seminar i november: Elevtyper. Bestyrelsesformanden og rektor har foreslået at elevtyper (curlingbørn, de digitale indfødte, stræbergenerationen, de karriereorienterede osv. osv.) kunne være et felt bestyrelsen og skolen kunne have stor gavn at dyrke op. Man kunne evt. forestille sig en ekstern oplægsholder. Vi arbejder videre på sagen